Mohamed Ould Abdel Aziz (naskiĝis la 20-an de decembro 1956) estas eksa maŭritana politikisto, kiu estis la 8-a prezidanto de Maŭritanio, en oficejo de 2009 ĝis 2019. Kariera soldato kaj altranga oficiro, li estis gvida figuro en la puĉo de aŭgusto 2005
kiu senpovigis prezidanton Maaouya Ould Sid'Ahmed Taya, kaj en aŭgusto 2008 li gvidis alian puĉon, kiu faligis prezidanton Sidi Ould Cheikh Abdallahi. Sekvante la puĉon de 2008, Abdel Aziz iĝis Prezidanto de la Alta Ŝtata Konsilio kiel parto de tio, kio estis priskribita kiel politika transiro kondukanta al nova elekto. Li eksiĝis de tiu posteno en aprilo 2009 por kandidatiĝi en la prezidant-elekto de julio 2009, kiun li gajnis. Li estis ĵurkonfirmita la 5an de aŭgusto 2009. Li poste estis reelektita en 2014, tiam ne serĉis reelekton en 2019. Li estis sukcedita de Mohamed Ould Ghazouani, kiu ekoficis la 1an de aŭgusto 2019.